Lungoni

Lungoni o Santa Tiresa (in talianu Santa Teresa di Gallura, in sardu Lungone), hè una cumuna di 5.043 abitanti di a pruvincia di Sassari.

 Giugrafia 

U paesi poghja annant'a un'altura à ochji à Nordu è fighjula à Corsica, distanti appena pochi km, à Nord'Estu l'archipelagu di a Madalena è a punenti s'affacca annant'a u Mari di Sardigna. 
Carattiristica di u paesi hè a forma, à pianta rumana, incu una reta di vii chì si incrucighjani parpindicularmenti, forma tipica di l'insidiamenti piemuntesi d'urighjna militari.